Saya mau tau Karier dari Harris Allan. Jelaskan dalam bahasa melayu

Karier lakonan profesional Allan bermula di Vancouver, Kanada pada usia 12 tahun sebagai bintang jemputan dalam siri TV, The New Addams Family. Pada usia 15 tahun, dia memegang watak sebagai pembunuh kejam dalam tiga episod siri CBC, Cold Squad. Dia juga muncul dalam siri WB, Smallville dan The 4400.

Allan memegang watak tetap dalam hit Showtime, Queer as Folk sebagai James ("Hunter") Montgomery dari 2003 hingga tamat rancangan itu yang bersiaran selama lima tahun pada 2005. Filem yang dibintanginya termasuklah A Home at the End of the World bersama-sama Colin Farrell dan Sissy Spacek. Allan tampil dalam movie 2006, Final Destination 3 dan menjadi bintang jemputan dalam siri TV Showtime, Masters of Horror dan memegang watak Eric dalam movie 2009 Nickelodeon, Spectacular!.

Karier muzik Allan bermula pada usia 16 tahun sebagai penggubah lagu dan dari 2005 hingga 2007 dia menjadi penyanyi utama dan pemain gitar bagi Square9. Kumpulan itu membuat persembahan di dalam dan sekitar kawasan Vancouver dan menerbitkan EP yang dirakam di Mushroom Studios pada Januari 2006.

Pada tahun 2007, Allan memulakan karier muzik solonya sebagai artis rakaman dan persembahan hip hop/rap Fallan Soldier. Dia menggubah dan menerbitkan semua bahannya. Album debut Fallan Soldier, Above The Call Of Duty, diterbitkan pada 31 Mac 2009. Ia menampilkan 12 buah lagu-lagu hip hop/rap, termasuklah single Fights.